In-Niċċa tad-Duluri In-Niċċa u l-Istatwa tad-Duluri tal-Gudja ġiet imwaqqfa minn nannu tiegħi Giuseppe Galdes, li kien devot ħafna: tal-Madonna Maria Santissima. Hu: għamillha bħala wegħda ta' l-għajnuna spiritwali li tagħtu biex ikun jista' jegħleb id-dwejjaq u l-inkwiet li ltaqa' magħhom fil-bidu ta' ħajtu miżżewġa. Hu kellu xogħol ta' sensar, li kien jikkonsisti fix-xiri tal-patata minn għand il-bdiewa għall-esportatura li kienu jsiefruha għall-barra. Ġara li għall-ħabta tas-snin 1880, ġie mqabbad minn esportatur biex jixtrilu l- patata tas-sajf għas-safar. Dan l-esportatur kienu jgħidulu l-Ħamraman u kien mill-Ħamrun. Hekk kienet qaltli z-zija Rosi li magħha jien u ħija trabbejna. Ommi li kien jissemgħa Maria Dolores għall-Madonna tad- Duluri l-anqas kienet tafu lil missierha għax kienet żgħira meta miet. Dan il-'Hamraman' wara li n-nannu niżżilu l-patata ix-xatt u hu sifrin , tħallas tagħha u ħarab inkis inkis u ħadd ma rah iżjed. Uħud igħidu li mar joqgħod f'Tunes. Għalhekk. n-nannu ma tħallas ta' xogħolu u l-anqas il-bdiewa ma ħadu flushom. Imma l-bdiewa lin-nannu kienu jafuh u dan ġieblu inkwiet kbir għax ippretendaw li għandu tihom flusha. F'dawk iż-żminijiet ta' dwejjaq u li ma jafx x'se jaqbad jagħmel talab lill-Madonna tgħinu u bħala tifkira qabbad lill-iskultur Faurie Buse jgħamillu statwa tal-Madonna tad-Duluri u poġġieha fid-daħla prinċipali tal-Gudja. Fuq lapida tar-rħam fil-faċċata taħt l-istatwa hemm imnaqqax li din ġiet imbierka minn Mons. P. Pace Arċisqof ta' Rhodi u Isqof ta' Malta fil-21ta' Jannar 1892, fil-vista li hu għamel fil-Gudja u li ta' indulġenza ta' 40 jum għall min jgħid Salve Regina quddiemha. Wara ftit snin li lestiha, n-nannu miet u baqa' jieħu ħsiebha z-ziju Gio Maria Galdes. Niftakar li meta kont tifel, ġie li mort miegħu biex nixgħeluha, għax kull fil-għaxija, sew f'bard, irxiex jew bnazzi dejjem kien imur. Kien joħroġ sellum minn ġo kamra żgħira taħtha, jitla' iferra z-zejt ġo tazza fil-fanal sabiħ li kellha quddiemha u ikebbes daqxejn ta' lumina fuq iż-żejt. Meta miet fl-1967 bdejt nieħu ħsiebha jiem. Jum wieħed fl-1969 ġew igħiduli li qegħdin iwaqqu id-Duluri, inħsad għax ħadd ma kien avżani qabel. Mort niġri u sibt sitta minn nies li diġà kienu waqqgħu l-ħnejja ta' fuq. Ma ħallejthomx ikomplu jaħdmu u ħeddithom bil-qorti. Morna l-għassa tal-pulizija u dawn ċemplu lill-Ministru Carmelo Caruana li kien inkariga mid-dipartiment tax-Xogħolijiet u qalulu x'ġara. Dan ried ikellimni u qalli tinkwieta xejn għax nerġa nagħmillek kif trid. L-Istatwa u l-ġebel tagħha ordnajtilhom jirfugħ u għamluha, kollox kif kienet qabel. Perċ il-fanal ma instabx meta ġie biex ilestuhal Kull ma żied jien juri kien il-kliem ta' fuq 'Omm id-Duluri sabbarna' għax dik il-ħabta laqtitni marda kiefra u tlabtha ssabarni meta kont inħoss l- . uġieh.